wannaphong/clean_thaiwikipedia huggingface dataset:
# จักซ์ตาโกลเมอรูลาร์ แอปพาราตัส
thumb|300px|Renal corpuscle. Juxtaglomerular apparatus is "D".
จักซ์ตาโกลเมอรูลาร์ แอปพาราตัส  เป็นโครงสร้างหนึ่งของไต ทำหน้าที่ควบคุมการทำงานของหน่วยไตแต่ละอัน ชื่อ Juxtaglomerular apparatus มาจากลักษณะทางเนื้อเยื่อที่พบว่าโครงสร้างนี้อยู่ข้างๆ โกลเมอรูลัส อยู่ระหว่าง vascular pole ของ renal corpuscle และส่วนย้อนกลับของ distal convoluted tubule ของหน่วยไตอันเดียวกัน การมีตำแหน่งอยู่ที่บริเวณนี้มีความสำคัญต่อหน้าที่ของ Juxtaglomerular apparatus ในการควบคุมปริมาณเลือดที่มาเลี้ยงไตและ glomerular filtration rate โดยเซลล์ของ Juxtaglomerular apparatus ประกอบด้วย macula densa, extraglomerular mesangial  cell และ juxtaglomerular cell

 แหล่งข้อมูลอื่น 
 Animation of the Juxtaglomerular Apparatus Location, Structure, and Function.  (Adobe Flash is required)
 Electron micrograph
 Diagram
# ภูมิ สาระผล
ภูมิ สาระผล (เกิด 6 พฤศจิกายน พ.ศ. 2498) อดีตรัฐมนตรีช่วยว่าการกระทรวงพาณิชย์ ในรัฐบาลยิ่งลักษณ์ ชินวัตร อดีตโฆษกประจำสำนักนายกรัฐมนตรี อดีตสมาชิกสภาผู้แทนราษฎรจังหวัดขอนแก่น สังกัดพรรคเพื่อไทย ปัจจุบันกำลังถูกจำคุกเนื่องจากคดีระบายข้าวจีทูจี

 ประวัติ 
ภูมิ สาระผล เกิดเมื่อวันที่ 6 พฤศจิกายน พ.ศ. 2498 ที่ตำบลกุดเค้า อำเภอมัญจาคีรี จังหวัดขอนแก่น เป็นบุตรของคำดี กับไสว สาระผล จบการศึกษาชั้นมัธยมจากโรงเรียนขอนแก่นวิทยายน ปริญญาตรีนิติศาสตร์ จากมหาวิทยาลัยรามคำแหง ปริญญาโทรัฐประศาสนศาสตร์ และประกาศนียบัตรชั้นสูง สาขารัฐประศาสนศาสตร์ จากสถาบันบัณฑิตพัฒนบริหารศาสตร์ประวัติผู้สมัคร ส.ส. กรมการปกครอง

ด้านชีวิตครอบครัว สมรสกับอรอนงค์ สาระผล (สกุลเดิม วงศ์ก่อ) อาจารย์ประจำวิทยาลัยเทคนิคขอนแก่น มีบุตรด้วยกัน 2 คน คือ ภณิดา และภพพล สาระผลบัญชีแสดงรายการทรัพย์สินและหนี้สินของรัฐมนตรี

 การทำงาน 
ภูมิ สาระผล ประกอบอาชีพเป็นทนายความ ก่อนจะเข้าสู่งานการเมืองโดยการเป็นสมาชิกสภาผู้แทนราษฎร จังหวัดขอนแก่น เคยได้รับแต่งตั้งเป็นรองเลขาธิการนายกรัฐมนตรี รองโฆษกประจำสำนักนายกรัฐมนตรี

ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดขอนแก่น เขต 2 สังกัดพรรคเพื่อไทย ต่อมาเมื่อวันที่ 9 สิงหาคม พ.ศ. 2554 ได้รับการโปรดเกล้าฯ แต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของยิ่งลักษณ์ ชินวัตรพระบรมราชโองการประกาศแต่งตั้งรัฐมนตรี (รัฐบาลนางสาวยิ่งลักษณ์ ชินวัตร)ราชกิจจานุเบกษา เล่ม 128 ตอนพิเศษที่ 88 ง วันที่ 9 สิงหาคม 2554 หน้า 2 แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 4 จนกระทั่งเขาถูกปรับออกจากตำแหน่งในเวลาต่อมา

 การทุจริตจำนำข้าว 

ผลจากการดำรงตำแหน่งรัฐมนตรีช่วยว่าการกระทรวงพาณิชย์ ทำให้คณะกรรมการป้องกันและปราบปรามการทุจริตแห่งชาติ (ป.ป.ช.) มีมติเป็นเอกฉันท์ชี้มูลความผิดเขา พร้อมกับบุญทรง เตริยาภิรมย์ รมว.พาณิชย์ กับพวกรวม 21 ราย เมื่อวันที่ 21 ม.ค. 2558 กรณีการทุจริตต่อหน้าที่ในการระบายข้าวแบบรัฐต่อรัฐ (จีทูจี) ในโครงการรับจำนำข้าวมติปปช.เอกฉันท์ฟันบุญทรงร่วมกับพวกทุจริต และศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุกนายภูมิ สาระผล 36 ปี โดยเขาได้รับพระราชทานอภัยโทษลดวันต้องโทษในช่วงต้นปี พ.ศ. 2564 เหลือโทษจำคุก 12 ปี และได้รับพระราชทานอภัยโทษอีกครั้งในวันพ่อแห่งชาติ พ.ศ. 2564 เหลือโทษจำคุก 8 ปี และจะพ้นโทษใน 25 สิงหาคม พ.ศ.2568"บุญทรง เตริยาภิรมย์" ได้รับพระราชทานอภัยโทษลดวันต้องโทษ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๑, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑๑, ๑ ธันวาคม ๒๕๔๓
# พุ่มพวง (ภาพยนตร์)
พุ่มพวง  เป็นภาพยนตร์ไทยที่ออกฉายในปี พ.ศ. 2554 กำกับโดยบัณฑิต ทองดี โดยเป็นเรื่องราวชีวิตของพุ่มพวง ดวงจันทร์ ราชินีลูกทุ่งของไทย โดยนำเค้าโครงจากชีวิตจริงและหนังสือเรื่อง "ดวงจันทร์ที่จากไป" ของ บินหลา สันกาลาคีรี นำแสดงโดย เปาวลี พรพิมล (ผู้ชนะในรายการคว้าไมค์ คว้าแชมป์ ปี1 ทางช่องแฟนทีวี), ณัฐวุฒิ สกิดใจ, วิทยา เจตะภัย, บุญโทน คนหนุ่ม ภาพยนตร์เรื่องนี้กำหนดเข้าฉายในวันที่ 21 กรกฎาคม พ.ศ. 2554 ภาพยนตร์ทำรายได้รวม 43.51 ล้านบาทสรุปรายได้ภาพยนตร์ทำเงินที่เข้าฉายในบ้านเรา ปี 2554 siamzone.com

 เรื่องย่อ 
ผึ้ง (รับบทโดย เปาวลี พรพิมล) เกิดและโตที่ จ.สุพรรณบุรี ด้วยฐานะทางบ้านยากจน เรียนจบเพียงแค่ชั้น ป.2 แต่มีความฝันอยากเป็นนักร้องที่มีชื่อเสียงโด่งดัง เธอจึงตัดสินใจเดินทางออกตามหาความฝัน ด้วยการมุ่งหน้าเข้ามาเผชิญโชคในเมืองกรุง ผึ้งเริ่มต้นจากตำแหน่งหางเครื่องในวงดนตรีของ ครูไวพจน์ เพชรสุพรรณ (รับบทโดย บุญโทน คนหนุ่ม) จนได้พบรักกับธีระพล แสนสุข (รับบทโดย ณัฐวุฒิ สกิดใจ) นักดนตรีเป่าแซกโซโฟนในวง และทำให้ความฝันอยากเป็นนักร้องกลับฝันสลาย เพราะความรักของทั้งคู่เป็นตัวก่อเหตุให้โดนไล่ออกจากวงไวพจน์ ทั้งคู่ยอมอดทน ฝ่าฟันอุปสรรคต่อสู้กับชีวิตที่ต้องดิ้นรนเอาตัวรอดอย่างยากลำบาก จนเมื่อได้พบกับครูมนต์ เมืองเหนือ (รับบทโดย วิทยา เจตะภัย) ผึ้งขอฝากตัวเป็นศิษย์ ครูมนต์จึงตั้งชื่อใหม่ให้เป็น "พุ่มพวง ดวงจันทร์"

 นักแสดง 
 เปาวลี พรพิมล รับบทเป็น ผึ้ง, พุ่มพวง ดวงจันทร์"เปาวลี" ทุ่มสุดตัวฝึกหนัก ทั้งร้อง-เต้น-การแสดง เพื่อรับบท "พุ่มพวง" ภาพยนตร์เรื่องแรกในชีวิต
 ณัฐวุฒิ สกิดใจ รับบทเป็น ธีระพล แสนสุข
 วิทยา เจตะภัย รับบทเป็น ครูมนต์ เมืองเหนือ
 บุญโทน คนหนุ่ม รับบทเป็น ไวพจน์ เพชรสุพรรณ
 กิตติ เชี่ยววงศ์กุล รับบทเป็น วิทวัส สุนทรวิเนตร์
 ธิชาชา บุญเรืองขาว รับบทเป็น น้ำหวาน หลานย่าโม
 เรืองฤทธิ์ วิสมล รับบทเป็น ไกรสร แสงอนันต์
 ด.ญ. ปานรดา คเชนทร์นุกูล รับบท พุ่มพวง ดวงจันทร์ (วัยเด็ก)

 ทีมงาน 
 ควบคุมการสร้าง - ปรัชญา ปิ่นแก้ว, อรุณี ศรีสุข
 ร่วมควบคุมการสร้าง - ศิตา วอสเบียน
 ผู้ช่วยควบคุมการสร้าง - คำหอม ศรีนอก              
 กำกับภาพยนตร์- บัณฑิต ทองดี
 บทภาพยนตร์ - บินหลา สันกาลาคีรี, พัฒนะ จิรวงศ์
 กำกับภาพ - นิกร ศรีพงศ์วรกุล
 กำกับศิลป์ - ถิรนันท์ จันทคัต
 ออกแบบงานสร้าง - ดุสิต ญาปกะวงศ์
 ออกแบบเครื่องแต่งกาย - เอกศิษฏ์ มีประเสริฐกุล

 งานสร้าง 

 เพลงประกอบ 
 นักร้องบ้านนอก - ขับร้องโดย เปาวลี พรพิมล
 โลกของผึ้ง - ขับร้องโดย เปาวลี พรพิมล
 แก้วรอพี่ - ขับร้องโดย เปาวลี พรพิมล
 ตั๊กแตนผูกโบว์ - ขับร้องโดย เปาวลี พรพิมล
 หนูไม่รู้ - ขับร้องโดย เปาวลี พรพิมล
 ผู้ชายในฝัน - ขับร้องโดย เปาวลี พรพิมล
 ดาวเรืองดาวโรย - ขับร้องโดย เปาวลี พรพิมล
 สาวนาสั่งแฟน - ขับร้องโดย เปาวลี พรพิมล
 กระแซะเข้ามาซิ - ขับร้องโดย เปาวลี พรพิมล
 ห่างหน่อยถอยนิด - ขับร้องโดย เปาวลี พรพิมล
 สาวร้อยเอ็ด - ขับร้องโดย เปาวลี พรพิมล
 อกสาวเหนือสาวสะอื้น - ขับร้องโดย เปาวลี พรพิมล
แฟนพุ่มพวง - ขับร้องโดย เปาวลี พรพิมล
# 555
555 (ห้าร้อยห้าสิบห้า) เป็น จำนวนธรรมชาติ อยู่ถัดจาก 554 (ห้าร้อยห้าสิบสี่) และอยู่ก่อนหน้า 556 (ห้าร้อยห้าสิบหก)

 คุณสมบัติทางคณิตศาสตร์ 
เป็นจำนวนหนึ่งที่สามารถเขียนให้อยู่ในรูปผลคูณของจำนวนเฉพาะ 3 ตัวได้

ในเลขฐานสิบ 555 เป็นจำนวนที่มีตัวเลขซ้ำกัน

 ในสาขาอื่น 
555 คือ:
 ปี ค.ศ. 555 และ พ.ศ. 555
 ไอซี 555 เป็นวงจรรวม (ชิป)
 ข้อความสนทนาแสดงความขำขันในภาษาไทย ออกเสียง ฮ่า (ห้า) ดังนั้น ตัวเลขทั้งสามจึงหมายถึง ฮ่าฮ่าฮ่า17 ภาษาแชทของแต่ละประเทศ ที่หมายถึง ‘เสียงหัวเราะ’ จะต่างกันแค่ไหนมาดูกัน!!
 ส่วนสูงโดยประมาณของอนุสาวรีย์วอชิงตัน
 มาสค์ไรเดอร์ไฟซ์, โทคุซัทสึของญี่ปุ่น ซึ่ง 555 อ่านได้ว่า ไฟซ์ (จากสัญลักษณ์ Φ's)
# เมืองคอบ
คอบ  ตั้งอยู่เหนือสุดของแขวงไชยบุรี ห่างจากเทศบาลไปทางทิศตะวันตกประมาณ 255 กิโลเมตร เมืองคอบเป็นเมืองที่จัดอยู่ในสี่เมืองเหนือของแขวงไชยบุรี ทิศเหนือติดกับเมืองปากทา กั้นด้วยแม่น้ำโขง ทิศตะวันออกติดกับเมืองเชียงฮ่อน แขวงไชยบุรี ส่วนทิศตะวันตกและทิศใต้ ติดกับจังหวัดเชียงราย ประเทศไทย เป็นหนึ่งในสี่เมืองของแขวงไชยบุรีที่มีชายแดนติดต่อกับประเทศไทย

ในสมัยที่ประเทศลาวมีเขตพิเศษ 2 แห่งคือ เขตพิเศษไชยสมบูรณ์กับเขตพิเศษเชียงฮ่อน-หงสา เมืองคอบตั้งอยู่ในเขตพิเศษเชียงฮ่อน-หงสา ต่อมา หลังจากเขตพิเศษเชียงฮ่อน-หงสาถูกยุบ เมืองคอบจึงเป็นเมืองหนึ่งของแขวงไชยบุรี เมืองคอบเป็นเมืองที่มีทรัพยากรธรรมชาติอุดมสมบูรณ์ มีแม่น้ำคอบไหลผ่านกลางเมืองก่อนลงสู่แม่น้ำโขง

คอบ
หมวดหมู่:เขตแดนไทย–ลาว
# นที ขลิบทอง
รองศาสตราจารย์ นที ขลิบทอง อดีตผู้อำนวยการกองทุนหมู่บ้านและชุมชนเมืองแห่งชาติ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลทักษิณ ชินวัตร และอดีตรองอธิการบดีมหาวิทยาลัยสุโขทัยธรรมาธิราช เป็นนักการเมืองคนสนิทของเนวิน ชิดชอบ

 ประวัติ 
นที ขลิบทอง เกิดเมื่อวันที่ 9 ธันวาคม พ.ศ. 2501 ที่กรุงเทพมหานคร เป็นบุตรของนายประเสริฐ กับนางวิไล ขลิบทอง สำเร็จการศึกษาชั้นมัธยมจากโรงเรียนสวนกุหลาบวิทยาลัย ระดับปริญญาตรีสาขาศึกษาศาสตร์ (การเกษตร) จากมหาวิทยาลัยเกษตรศาสตร์ และปริญญาโทวิทยาศาสตรมหาบัณฑิต (เกษตรศาสตร์) จากมหาวิทยาลัยเกษตรศาสตร์ ในปี พ.ศ. 2524 นอกจากนั้นแล้วยังผ่านการศึกษาอบรมหลักสูตรประกาศนียบัตรกฎหมายมหาชน จากมหาวิทยาลัยธรรมศาสตร์ เมื่อปี พ.ศ. 2546

 การทำงาน 
หลังจากจบการศึกษาทางด้านการเกษตร ได้เข้าทำงานเป็นนักวิชาการส่งเสริมการเกษตร สังกัดกรมส่งเสริมการเกษตรอยู่ระยะหนึ่ง จึงได้โอนย้ายมารับราชการเป็นอาจารย์ประจำคณะเกษตรศาสตร์ มหาวิทยาลัยเชียงใหม่ ในปี พ.ศ. 2525 ต่อมาจึงได้โอนมาสังกัดมหาวิทยาลัยสุโขทัยธรรมาธิราชในปีเดียวกัน จนกระทั่งได้รับตำแหน่งรองอธิการบดี ในระหว่างปี พ.ศ. 2536 - พ.ศ. 2543 และมีตำแหน่งทางวิชาการเป็นรองศาสตราจารย์ ระดับ 9

ต่อมาในปี พ.ศ. 2542 ได้รับแต่งตั้งเป็นรักษาการผู้อำนวยการองค์การส่งเสริมกิจการโคนมแห่งประเทศไทย ในปีต่อมาได้รับแต่งตั้งเป็นเลขาธิการกองทุนฟื้นฟูและพัฒนาเกษตรกร และได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในปี พ.ศ. 2544 (รัฐบาลของพ.ต.ท.ทักษิณ ชินวัตร) ต่อมาในปี พ.ศ. 2551 ได้รับแต่งตั้งเป็นผู้อำนวยการสำนักงานกองทุนหมู่บ้านและชุมชนเมืองแห่งชาติ (สทบ.)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๒๕, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๘๔, ๓ ธันวาคม ๒๕๔๐
# โคฟุ
โคฟุ  เป็นเมืองหลวงของจังหวัดยามานาชิ ประเทศญี่ปุ่น มีขนาดพื้นที่ทั้งสิ้น 212.47 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2023 ทั้งสิ้น 188,053 คน山梨の人口 (ประชากรของยามานาชิ) 

ในอดีตโคฟุเคยเป็นศูนย์กลางการปกครอง เศรษฐกิจ และวัฒนธรรมของแคว้นไค ในยุคเซ็งโงกุ สมัยของไดเมียวทาเกดะ ชิงเง็ง ได้ใช้โคฟุเป็นศูนย์กลางอำนาจที่สำคัญ
# โว่หลงกัง
โว่หลงกัง ตามสำเนียงกลาง หรือ โงลังกั๋ง ตามสำเนียงฮกเกี้ยน  เป็นทัศนียเขตทางวัฒนธรรมใน เมืองหนันหยาง มณฑลเหอหนัน สาธารณรัฐประชาชนจีน มีชื่อเสียงเป็นอันมากเนื่องจากจูเกอ เลี่ยง (ฮกเกี้ยนว่า จูกัดเหลียง) อัครมหาเสนาบดีแห่งรัฐฉู่ฮั่นในสมัยสามอาณาจักร เคยพำนักอยู่เกือบสิบปี

 ประวัติศาสตร์ 
ที่โว่หลวงกัง มีการบูชาจูเกอ เลี่ยง ตั้งแต่สมัยแผ่นดินจิ้น สืบต่อมาถึงแผ่นดินถัง และแผ่นดินซ่ง ครั้น ค.ศ. 1317 จักรพรรดิหยวนเหรินจงพระราชทานนามให้แก่วัดโบราณซึ่งประดิษฐานอยู่ในโว่หลงกัง ว่า "วัดอู่โหว"  สำหรับเป็นที่บูชาจูเกอ เลี่ยง ปัจจุบัน วัดนี้เป็นโบราณสถานตามกฎหมายจีน

ในสมัยต่อมา มีการสร้างสถานที่อื่น ๆ อีกมาก โดยเฉพาะในแผ่นดินชิง ราษฎรได้สร้าง "สิบทัศนียสถานแห่งโว่หลงกัง" และวิทยาลัยโว่หลงกัง ขึ้น โบราณสถานในโว่หลงกังที่ปรากฏในปัจจุบัน ส่วนใหญ่สร้างขึ้นในแผ่นดินหยวน แผ่นดินหมิง และแผ่นดินชิง ที่โว่หลงกังยังมีศิลาจารึกเป็นอันมากซึ่งสร้างขึ้นในแผ่นดินฮั่น
# ปลาไทเกอร์โชวเวลโนส
ปลาไทเกอร์โชวเวลโนส  เป็นปลาน้ำจืดชนิดหนึ่ง มีชื่อวิทยาศาสตร์ว่า Pseudoplatystoma fasciatum เป็นปลาในอันดับปลาหนัง ที่อยู่ในวงศ์ปลากดอเมริกาใต้ (Pimelodidae)

มีลำตัวเรียวยาว ส่วนหัวแบน ปากยื่นออกมามากคล้ายเสียม มีหนวด 3 คู่ ใช้คลำทางหาอาหาร เนื่องจากตามีขนาดเล็กและการมองเห็นไม่ค่อยดี ครีบอกมีเงี่ยงแข็ง พื้นลำตัวสีน้ำตาลเทา มีลายสีดำคาดขวางลำตัวคล้ายลายของเสือโคร่งอันเป็นที่มาของชื่อ บริเวณครีบและหางมีจุดสีดำกระจายทั่วไป ขนาดเมื่อโตเต็มที่พบยาวสูงสุด 130 เซนติเมตร

เป็นปลาที่หากินในเวลากลางคืน โดยมักจะหากินตามพื้นท้องน้ำ กินปลาและสัตว์น้ำชนิดต่าง ๆ เป็นอาหาร 

พบกระจายพันธุ์ทั่วไปในลุ่มน้ำแอมะซอนและลุ่มแม่น้ำโอริโนโกในทวีปอเมริกาใต้ ตั้งแต่ประเทศโบลิเวีย, เปรู, บราซิล, โคลอมเบีย, เอกวาดอร์, เฟรนช์เกียนา และเวเนซุเอลา

เป็นปลาที่จะอพยพไปมาระหว่างแม่น้ำสายต่าง ๆ โดยปลาในขนาดใหญ่มักพบในแหล่งที่เป็นร่องน้ำลึก เพราะจะอพยพตามอาหารที่เข้าไปอยู่ในร่องน้ำลึกหรือพื้นที่ที่เป็นพื้นที่ชุ่มน้ำในช่วงฤดูฝน และจะกลับเข้าสู่แม่น้ำในช่วงฤดูแล้ง ปลาขนาดวัยรุ่นจะพบมากในแหล่งน้ำท่วม นอกจากนี้แล้วยังทำการอพยพเพื่อผสมพันธุ์และวางไข่อีกด้วย

นิยมใช้บริโภคทั่วไปในท้องถิ่น มักพบเห็นได้ทั่วไปในตลาดสดของทวีปอเมริกาใต้  โดยมีชื่อเรียกในภาษาถิ่นว่า Barred Sorubim หรือ Caparari หรือ Surubim Tigre มีทั้งหมด 5 ชนิดย่อย (ดูในตาราง)

นอกจากนี้แล้วยังนิยมเลี้ยงเป็นปลาสวยงาม (ในประเทศไทยนิยมเรียกสั้น ๆ ว่า "ปลาไทเกอร์") โดยต้องเลี้ยงในสถานที่เลี้ยงกว้างขวางเนื่องจากเป็นปลาที่ค่อนข้างก้าวร้าวดุร้าย กินปลาอื่นเป็นอาหาร และยังมีการผสมข้ามสายพันธุ์กับปลาชนิดอื่นในวงศ์เดียวกัน ออกมาเป็นลูกผสมที่มีความแปลกใหม่ออกไปด้วย เช่นผสมกับ ปลาเรดเทลแคทฟิช (Phractocephalus hemioliopterus) เป็นต้น และนิยมตกเป็นเกมกีฬาด้วย
หน้า 50 คอลัมน์ บุก Rio Amazonras ตลุยตลาดปลา เมืองมาเนาส์ ประเทศบราซิล โดย ผศ.สมหมาย เจนกิจการ, RoF นิตยสาร Aquarium Biz ฉบับที่ 12 ปีที่ 1 ประจำเดือนมิถุนายน 2011
อ้างอิง

แหล่งข้อมูลอื่น
รูปและข้อมูลปลาไทเกอร์โชวเวลโนส
# วัดกองดิน
วัดกองดิน เป็นวัดราษฏร์ในนิกายเถรวาท ตั้งอยู่ที่ ตำบลกองดิน อำเภอแกลง จังหวัดระยอง สังกัดคณะสงฆ์ฝ่ายมหานิกาย  อยู่ในเขตปกครองการคณะสงฆ์  อำเภอแกลง  จังหวัดระยองโดยมี พระครูสุนทรเขมาภินันท์ เป็นเจ้าอาวาส  ตามประวัติความเป็นมาของเทศบาลตำบลกองดิน และองค์การบริหารส่วนตำบลกองดิน ได้ระบุไว้ว่า วัดกองดินนี้ เป็นสถานที่หยุดพักทัพตำดินปืนของสมเด็จพระเจ้าตากสินมหาราช และมีพระประธานประจำในอุโบสถ มีพระนามว่า พระพุทธภัทรปิยปกาศิต หรือรู้จักกันโดยทั่วไปว่า หลวงพ่อปิยปกาศิต

ประวัติ
ตามรายงานลงวันที่ 22 สิงหาคม พ.ศ. 2442 (ร.ศ. 118) มีการระบุชื่อของวัด ณ สถานที่แห่งนี้ว่า "วัดคงคาจืด" ภายหลังวัดคงคาจืดได้ทรุดโทรม ยากแก่การบูรณปฏิสังขรณ์ ประชาชนในพื้นที่จึงได้ทำการย้าย สร้างวัดขึ้นมาใหม่ และได้เปลี่ยนชื่อเป็น "วัดกองดิน" ปัจจุบันวัดกองดิน ตั้งอยู่ในตำแหน่งจุดกึ่งกลางของพื้นที่ 4 จังหวัด (ชลบุรี, ระยอง, จันทบุรี, ตราด)

 หลักฐานการตั้งวัด 
ได้รับอนุญาตตั้งเป็นวัด ในปี พ.ศ. 2495
อุโบสถได้รับพระราชทานวิสุงคามสีมา เมื่อวันที่ 5 กุมภาพันธ์ พ.ศ. 2500 ขนาดกว้าง 24 เมตร ยาว 42 เมตร  และได้ประกอบพิธีผูกพัทธสีมา  เมื่อวันที่ 21 มกราคม พ.ศ. 2533

พระพุทธภัทรปิยปกาศิต
พุทธลักษณะ
thumb|right|พระพุทธภัทรปิยปกาศิต เป็นพระพุทธรูป ซึ่งประดิษฐานอยู่ ณ อุโบสถวัดกองดิน
หลวงพ่อปิยปกาศิต เป็นพระพุทธรูปปางมารวิชัยเชียงแสน สิงห์หนึ่ง มีลักษณะที่สำคัญคือ ขัดสมาธิเพชร  พระชงฆ์ขวาทับพระชงฆ์ซ้าย พระหัตถ์ขวาวางบนหัวเข่า พระหัตถ์ซ้ายวางอยู่บนพระเพลา พระพักตร์กลม  พระโอษฐ์ยิ้ม ขมวดพระเกศาใหญ่ พระรัศมี (เกศ) เป็นดอกบัวตูม  พระวรกายอวบอ้วน ชายสังฆาฏิสั้นเหนือพระถัน ประดิษฐาน อยู่ในอุโบสถวัดกองดิน จังหวัดระยอง

กองดิน
# Mannitol salt agar
thumb|อาหารเลี้ยงเชื้อ MSA
Mannitol salt agar หรือ MSA เป็นอาหารเลี้ยงเชื้อทางด้านจุลชีววิทยา ใช้สำหรับเลี้ยงเชื้อเฉพาะกลุ่ม มีความสำคัญทางการแพทย์เพื่อใช้จำแนกเชื้อก่อโรคในช่วงเวลาสั้น ๆ Bachoon, Dave S., and Wendy A. Dustman. Microbiology Laboratory Manual. Ed. Michael Stranz. Mason, OH: Cengage Learning, 2008. Exercise 8, "Selective and Differential Media for Isolation" Print.

อาหารเลี้ยงเชื้อนี้มีปริมาณเกลือ (NaCl) ที่สูง (ประมาณ 7.5%-10%) ทำให้มีความเฉพาะต่อ Staphylococci (และ Micrococcaceae) เพราะระดับของ NaCl จะยับยั้งการเจริญของแบคทีเรียอื่น ๆBecton, Dickinson and Company, Mannitol salt agar, 2005, . ในอาหารนี้มีแมนนิทอล และอินดิเคเตอร์ฟีนอลเรด Coagulase-positive Staphylococci จะเกิดโคโลนีสีเหลืองและโซนใสสีเหลือง ในขณะที่ coagulase-negative Staphylococci สร้างโคโลนีขนาดเล็กสีชมพูหรือแดงโดยไม่เปลี่ยนสีของอาหารNeogen corp., Mannitol salt agar (7143), 2008,  . ถ้าสิ่งมีชีวิตนั้นสามารถหมักแมนิทอล สารที่เกิดขึ้นซึ่งเป็นกรด จะทำให้ฟีนอลเรดกลายเป็นสีเหลืองBachoon, Dave S., and Wendy A. Dustman. Microbiology Laboratory Manual. Ed. Michael Stranz. Mason, OH: Cengage Learning, 2008. Exercise 8, "Selective and Differential Media for Isolation" Print.
และใช้การคัดแยกเชื้อก่อโรค เช่น Staphylococci
 ผลที่คาด 

 แกรมบวก staphylococci หมักแมนนิทอล: อาหารกลายเป็นสีเหลือง
 แกรมลบ staphylococci ไม่หมักแมนนิทอล: อาหารไม่เปลี่ยนสี
 แกรมบวก streptococci: ไม่เจริญ
 แกรมลบ: ไม่เจริญBachoon, Dave S., and Wendy A. Dustman. Microbiology Laboratory Manual. Ed. Michael Stranz. Mason, OH: Cengage Learning, 2008. Exercise 8, "Selective and Differential Media for Isolation" Print.

 สูตรอาหาร 
MSA โดยทั่วไปประกอบด้วย:United States Pharmacopeial Convention. 1995. The United States Pharmacopeia, 23rd ed. The United States Pharmacopeial Convention, Rockville, MD.
 เคซีนที่ถูกย่อยด้วยเอนไซม์ 5.0 กรัม/ลิตร
 เนื้อเยื่อสัตว์ที่ถูกย่อยด้วยเอนไซม์ 5.0 กรัม/ลิตร
 beef extract 1.0 กรัม/ลิตร
 แมนนิทอล 10.0 กรัม/ลิตร
 เกลือ 75.0 กรัม/ลิตร
 ฟีนอลเรด 0.025 กรัม/ลิตร
 วุ้น 15.0 กรัม/ลิตร
 pH 7.4 ± 0.2 ที่ 25°ซ
 อ้างอิง
# เบนโซเอแอนทราซีน
เบนโซเอแอนทราซีน (Benz[a]anthracene)เป็นสารประกอบโพลีไซคลิกอะโรมาติกไอโดรคาร์บอน มีสูตรโมเลกุลเป็น C18H12 เตตระซีน บางครั้งจะรู้จักเป็น เบนโซเอแอนทราซีนด้วย เป็น PAHs ชนิดหนึ่ง
# ปลากดเกราะ
ปลากดเกราะ  เป็นปลาน้ำจืดชนิดหนึ่ง ในอันดับปลาหนัง มีชื่อวิทยาศาสตร์ว่า Hoplosternum littorale ในวงศ์ปลาแพะ (Callichthyidae)

มีลำตัวป้อม ค่อนข้างแบนข้าง ส่วนหัวกลมมน มีหนวดสองคู่ ลำตัวปกคลุมด้วยแผ่นกระดูกสองแถวเรียงสานกัน ลำตัวด้านบนสีเทาอมเขียว ด้านหลังสีเทาอมสีเหลืองทอง ครีบทั้งหมดเป็นสีเทาดำ ครีบอกสีเหลืองทองโดยส่วนเงี่ยงจะมีสีเหลืองเข้มกว่าก้านครีบ 

มีความยาวสูงสุดราว 24 เซนติเมตร เป็นปลาที่พบกระจายพันธุ์อย่างกว้างขวางมากในทวีปอเมริกาใต้ โดยสามารถพบได้ในลุ่มแม่น้ำในกรุงบัวโนสไอเรส ประเทศอาร์เจนตินา ภาคเหนือของเวเนซุเอลา ตลอดจนพบเป็นชนิดพันธุ์ต่างถิ่นในรัฐฟลอริดา ของสหรัฐอเมริกาอีกด้วย  

เป็นปลาที่หากินบริเวณพื้นน้ำ อาหารได้แก่ หนอนแดงและซากอินทรีย์สาร แต่จะเปลี่ยนไปกินแมลงและสัตว์มีกระดองขนาดเล็กในช่วงฤดูแล้ง ปลาจะเริ่มผสมพันธุ์ในช่วงต้นฤดูฝน โดยจะสร้างหวอดคล้ายกับปลากัด ซึ่งทั้งเพศผู้และเพศเมียจะร่วมกันสร้างขึ้นมา ด้วยการเสียดสีร่างกายของกันและกัน หลังจากวางไข่แล้ว ปลาเพศผู้จะทำหน้าที่ดูแลปกป้องไข่  จนกระทั่งฟักออกเป็นตัวแล้วประมาณสองวันถัดมา จึงปล่อยให้หากินตามลำพัง

เป็นปลาที่มักพบในแหล่งน้ำที่มีอุณหภูมิประมาณ 18-26 องศาเซลเซียส และค่าความเป็นกรด-ด่างประมาณ 5.9-7.2 (pH) ที่เป็นพื้นที่ชุ่มน้ำและบึง ที่เป็นแหล่งน้ำนิ่งซึ่งมีปริมาณออกซิเจนละลายอยู่ค่อนข้างต่ำ หรือในป่าที่มีน้ำท่วมเกือบทั้งปี

ปลากดเกราะ ถือเป็นปลาเศรษฐกิจที่สำคัญชนิดหนึ่งในทวีปอเมริกาใต้ นิยมบริโภคกันทั่วไป ในตรินิแดดและเฟรนช์เกียนา มีการเพาะเลี้ยงกันด้วย อีกทั้งยังนิยมเลี้ยงเป็นปลาสวยงาม โดยมีชื่อเรียกในภาษาถิ่นว่า Camboatám และ Tamboatáหน้า 61 คอลัมน์ บุก Rio Amazonras ตลุยตลาดปลา เมืองมาเนาส์ ประเทศบราซิล โดย ผศ.สมหมาย เจนกิจการ, RoF นิตยสาร Aquarium Biz ฉบับที่12 ปีที่ 1 ประจำเดือนมิถุนายน 2011
# เตยทะเล
เตยทะเล  หรือ Pandanus odoratissimus ชื่ออื่น ๆ คือ ลำเจียก ปะหนัน ปะแนะ เตยเล Hala (ภาษาฮาวาย), Bacua (ภาษาสเปน), และ Vacquois (ภาษาฝรั่งเศส) เป็นพืชท้องถิ่นในไทย มาเลเซีย ออสเตรเลียตะวันออก และหมู่เกาะในมหาสมุทรแปซิฟิก เป็นไม้ยืนต้น สูง 4-8 เมตร มีหนามสั้น ๆ ทู่ ๆ ที่ผิวของลำต้น ที่โคนต้นมีรากค้ำจุน ใบเดี่ยว ผิวใบเรียบเป็นมัน ดอกเป็นดอกช่อ แยกเพศแยกต้น ดอกตัวผู้เป็นช่อดอกยาว 30 - 60 ซม. มีใบประดับที่ช่อดอกย่อย สีขาว กลิ่นหอม ดอกตัวเมียเป็นช่อออกที่ปลาย เกาะกันคล้ายผล เกือบกลม
thumb|left|ผลเตยทะเล
thumb|หนามที่ใบของเตยทะเล

ผลเตยทะเลเป็นผลกลุ่ม ผลย่อยยึดกันแน่นจนมองเหมือนผลเดี่ยว คล้ายผลสับปะรด พบตามบริเวณชายหาดหรือป่าชายเลน ใบใช้ทำเครื่องจักสาน โดยเฉพาะชนพื้นเมืองในมหาสมุทรแปซิฟิก รากเป็นยา แก้ไข้ ขับปัสสาวะ รากอากาศเป็นยาแก้หนองในและนิ่ว สารสกัดหยาบจากลำต้นใต้ดินสามารถยับยั้งการเจริญของไมยราบยักษ์ ถั่วผี ถั่วเขียวผิวดำ ผักกาดหอมได้ศานิต สวัสดิกาญจน์. 2555. การสกัดสารจากลำต้นใต้ดินของลำเจียกและผลของสารสกัดต่อการเจริญของต้นกล้าของพืชทดสอบ 4 ชนิด. เรื่องเต็มการประชุมทางวิชาการของมหาวิทยาลัยเกษตรศาสตร์ ครั้งที่ 50. 31 ม.ค.-2 ก.พ. 2555 มหาวิทยาลัยเกษตรศาสตร์ หน้า 356-366
# เดอะเบลลาทวินส์
เดอะเบลลาทวินส์ (The Bella Twins) ประกอบไปด้วย บรี เบลลา (Brie Bella) และ นิกกี เบลลา (Nikki Bella) เป็นทีมพี่น้องฝาแฝดนักมวยปล้ำอาชีพ เป็นอดีตนักมวยปล้ำของ WWE และยังได้เข้าสู่หอเกียรติยศ WWE Hall of Fame ประจำปี 2020

ผลงานแชมป์รางวัล
 Teen Choice Awards
 Choice Female Athlete (2016)
 WrestleCrap
 Gooker Award (2014) Feud between each other (co-winner with Vince McMahon)
 Wrestling Observer Newsletter
 Worst Feud of the Year (2014) Brie vs. Nikki
 Worst Feud of the Year (2015) Team PCB vs. Team B.A.D. vs. Team Bella
 Worst Worked Match of the Year (2013) with Cameron, Eva Marie, JoJo, Naomi, and Natalya vs. AJ Lee, Aksana, Alicia Fox, Kaitlyn, Rosa Mendes, Summer Rae and Tamina Snuka on November 24
 WWE
 WWE Divas Championship (3 times) – Brie Bella (1), Nikki Bella (2)
 Slammy Awards (3 time)
 Diva of the Year (2013)
 WWE Hall of Fame (Class of 2020)
# ปลาเรดเทลแคทฟิช
ปลาเรดเทลแคทฟิช  เป็นปลาน้ำจืดขนาดใหญ่ชนิดหนึ่ง ในอันดับปลาหนัง มีชื่อวิทยาศาสตร์ว่า Phractocephalus hemioliopterus ในวงศ์ปลากดอเมริกาใต้ (Pimelodidae) จัดเป็นปลาเพียงชนิดเดียวเท่านั้นที่อยู่ในสกุล Phractocephalus ที่ยังคงดำรงเผ่าพันธุ์ ทั้งนี้เนื่องจากชนิดอื่นที่อยู่ร่วมสกุลกันได้สูญพันธุ์ไปตั้งแต่ยุคไมโอซีนตอนต้นแล้ว (ราว 13.5 ล้านปีก่อน) คือ  P. nassi ซึ่งค้นพบซากดึกดำบรรพ์ในปี ค.ศ. 2003 จากยูรูมาโค ในเวเนซุเอลา รวมถึงชนิดอื่นจากรัฐอาเกร ในบราซิล

มีรูปร่างส่วนหัวแบนกว้างและใหญ่ ปากมีขนาดใหญ่ และอ้าปากได้กว้าง ภายในช่องปากจะมีฟันหยาบ ๆ สีแดงสด ซึ่งฟันลักษณะนี้จะใช้สำหรับดูดกลืนอาหารเข้าไปทั้งตัว โดยไม่เคี้ยวหรือขบกัด แต่จะใช้งับเพื่อไม่ให้ดิ้นหลุดเท่านั้น บริเวณส่วนหัวมีจุดกระสีน้ำตาลหรือดำกระจายอยู่ทั่ว ลำตัวด้านบนสีน้ำตาลแดง ส่วนท้องและด้านข้างลำตัวสีขาวหรือสีเหลือง ปลายหางและครีบหลังมีสีแดงจัด อันเป็นที่มาของชื่อ มีหนวดทั้งหมดสี่คู่  คู่แรกยาวที่สุดอยู่บริเวณมุมปาก หนวดอื่น ๆ อยู่บริเวณใต้คาง

ปลาเรดเทลแคทฟิช เป็นปลาที่หากินตามท้องน้ำ โดยกินอาหารได้แก่ ปลาขนาดเล็กกว่าและสามารถกินได้ถึงขนาดที่เท่าตัวหรือใหญ่กว่าได้ ด้วยการกลืนเข้าไปทั้งตัวโดยไม่เคี้ยว เป็นปลาที่ตะกละ กินจุ กินไม่เลือก และเจริญเติบโตได้เร็วมาก โดยเฉพาะลูกปลา

พบกระจายพันธุ์ในลุ่มแม่น้ำอเมซอน, โอริโนโค และเอสเซคิวโบ โดยมีชื่อเรียกในภาษาถิ่นว่า  Cajaro และ Pirarara หรือ ปลากล้วย

มีขนาดโตเต็มที่ได้ประมาณ 1-1.5 เมตร น้ำหนักหนักได้ถึง 51.5 กิโลกรัม ซึ่งเป็นน้ำหนักของส่วนหัวมากถึง 1 ใน 4Lair Of Giants, "River Monsters". สารคดีทางอนิมอลพลาเน็ต ทางทรูวิชั่นส์: อาทิตย์ที่ 13 มกราคม 2556

เป็นปลาที่นิยมตกเป็นเกมกีฬา และนิยมบริโภคกันทั่วไป โดยเฉพาะในประเทศไทยมีการเพาะเลี้ยงกันเพื่อบริโภคแทนเนื้อปลาคัง (Hemibagrus wyckioides) ซึ่งเป็นปลาพื้นบ้านทดแทน เนื่องด้วยการที่เพาะขยายพันธุ์ง่ายและเติบโตเร็ว อีกทั้งเนื้อยังมีรสชาติดี และยังนิยมเลี้ยงเป็นปลาสวยงามอีกด้วย ซึ่งจัดว่าเป็นปลาจากต่างประเทศที่มีการเลี้ยงกันมานานกว่า 30 ปีแล้ว มีราคาขายที่ไม่แพง ในปัจจุบัน ยังมีการผสมข้ามพันธุ์กับปลาในวงศ์เดียวกัน เช่น ปลาไทเกอร์โชวเวลโนส (Pseudoplatystoma fasciatum) เกิดเป็นลูกผสมสายพันธุ์ใหม่ หรือมีสีสันที่แตกต่างไปจากปลาดั้งเดิมอีกด้วย เช่น สีขาวล้วน หรือสีดำทั้งลำตัว หรือปลาเผือก ซึ่งปลาที่มีสีสันแปลกเช่นนี้จะมีราคาซื้อขายที่แพงกว่าปลาปกติมากหน้า 101 คอลัมน์ Case Study โดย หมอตาอ้อย, RoF, Sea Angel นิตยสาร Aquarium Biz ฉบับที่ 12 ปีที่ 1 ประจำเดือนมิถุนายน 2011คอลัมน์ สกายฟาร์ม ตำนานปลาหมอสีแห่งสยาม โดย RoF นิตยสาร Aquarium Biz ฉบับที่ 8 ปีที่ 1 ประจำเดือนกุมภาพันธ์ 2011 แต่ขณะเดียวกันก็ก่อให้เกิดเป็นปัญหาชนิดพันธุ์ต่างถิ่น เมื่อมีปลาบางส่วนได้หลุดรอดลงไปในแหล่งน้ำธรรมชาติ
# ธงชาติราชอาณาจักรยูโกสลาเวีย
ธงชาติราชอาณาจักรยูโกสลาเวีย เป็นธงแถบตามยาว สีนำเงิน, สีขาว, และสีแดง ธงชาติ และ ธงพาณิชย์ เป็นธงสามสีพื้นสีอุดมการณ์ร่วมสลาฟ (Pan-Slavic colours) ธงสามสีพื้นสีอุดมการณ์ร่วมสลาฟ ประกาศใช้ที่กรุงปราก สาธารณรัฐเช็ก เมื่อปี พ.ศ. 2391

ธงราชการของรัฐ มีตราแผ่นดินอย่างใหญ่ของราชอาณาจักรยูโกสลาเวีย บนธงสามสี ธงนี้ใช้สำหรับหน่วยงานราชการ สำนักงานรัฐบาล และเรือของรัฐ 
 
ธงราชการกองทัพ(ธงราชนาวี) ของราชอาณาจักรยูโกสลาเวีย ใช้ตราอาร์มน้อยบนธงชาติ โดยขนาดของตราอาร์มน้อยอย่างย่อเป็นดังนี้: ความกว้างหนึ่งในสามของความยาวทั้งหมด โดยตราอาร์มนี้อยู่ภายใต้มงกุฎแห่งราชอาณาจักรยูโกสลาเวีย ความกว้างของอาร์มและมงกุฎ (ไม่รวมลูกโลกและกางเขน) มีขนาดหนึ่งส่วนครึ่งของความยาวด้านกว้าทั้งหมด

ธงชาติแห่งราชอาณาจักรนี้ประกาศใช้อย่างเป็นทางการเมื่อ พ.ศ. 2455 จนกระทั่งราชอาณาจักรยูโกสลาเวียถูกผนวกโดยฝ่ายอักษะ ในปี พ.ศ. 2484 หลังจากความผันผวนของรัฐบาลในระหว่างสงครามโลกครั้งที่ 2 ธงสามสีของยูโกสลาเวียผืนนี้ยังคงสถานะธงชาติยูโกสลาเวียแม้เปลี่ยนผ่านรัฐบาลในช่วงเวลานั้น และ จนถึงฝ่ายสัมพันธมิตร เมื่อ พ.ศ. 2488 ระหว่างสงครามโลกครั้งที่ 2 ขบวนการปาร์ติซานชาวเซิร์บ ได้ใช้ธงนี้เป็นธงชาติของตน

ราชอาณาจักรแห่งชาวเซิร์บ โครแอต และสโลวีน สถาปนาเมื่อวันที่ 1 ธันวาคม, พ.ศ. 2461 และเปลี่ยนชื่ออีกครั้งเป็นราชอาณาจักรยูโกสลาเวีย เมื่อวันที่ 3 ตุลาคม พ.ศ. 2472 ธงผืนนี้ประกาศใช้ครั้งแรกเมื่อ พ.ศ. 2465Službene Novine Kraljevine Srba, Hrvata i Slovenaca, broj 89/1922, 28. 02. 1922. ธงสามสีของยูโกสลาเวีย (ใช้เป็นครั้งแรก) ธงผืนนี้ได้รับอิทธิพลจากพื้นสีอุดมการณ์ร่วมสลาฟ ประกาศใช้ครั้งแรกในการประชุมที่กรุงปราก เมื่อปี พ.ศ. 2391 ธงแถบตามยาว สีนำเงิน สีขาว และสีแดง ใช้เป็นธงชาติ ธงเรือราษฎร์ และธงเรือรัฐบาล ระหว่าง พ.ศ. 2461 - 2486 ในสมัย (ราชอาณาจักรยูโกสลาเวีย) ซึ่งใช้ธงแบบเดียวกัน ส่วนธงราชนาวีเกียรติยศ ใช้ตราแผ่นดินอย่างเต็มที่อยู่มาทางด้านคันธง

 ธงอื่นๆ